  Туспуктэм: Удмуртиысь транспортъя но сюрес возёсъя министерстволэн пресс-службаез Майя Бывальцева Сарапул ёросысь Яромаска гурт палан Кам шуре 322 чипейпиосты лэзизы. Ужрад выжъёсты тупатъян дыръя вуысь лулосъёслы изъян лэсьтэмез берыктон вылысь «Управтодор» куремъя ортчиз. Со сярысь элькунысь транспортъя но сюрес возёсъя министерстволэн пресс-службаез ивортӥз. « Ми трос ужъёс нуиськом, соин ик инкуазь узырлыкез утён сярысь но малпаськыны кулэ. Инкуазьлы лэсьтэм изъянэз берыктон понна «Управтодор», сюрес ужъёслэн заказчикез сямен, котыр улосэз умоятон ужрадъёсты котькуд ар нуэ » Алексей Горбачёв, Удмуртиысь транспортъя но сюрес возёсъя министр Таяз арын Удмуртиын федерал но улосвыл программаосъя 190-лэсь трос сюрес люкетъёсты но дасо выжъёсты тупатъялозы но быдэсак выльдозы. «Кышкыттэм ӟечлыко сюресъёс» йӧскалык ӵектосъя вить выжъёсты тупатъялозы, кыказ ужъёсты кутскизы ни. Выжъёсты тупатъян но выльдон дыръя Росрыболовствоысь ӧнерчиос лыдъяло, кыӵе изъян вайыны быгато со ужъёс улосвыллэн экосистемаезлы. Азьланя югдурез тупатон понна шуръёсы чорыг пиосты лэзё. Соосты Пермь шаерысь ваё. Таяз арын сюресчиос ӧжытсэ 1 сюрс чорыг пиосты лэзьыны чаклало. Тегъёс: тупатъянужъёс инкуазь шуръёс чорыг Кама АлексейГорбачёв Сарапул Удмуртия  